**"Ruža vjetrova"** je hrvatska sapunica autora Dinka Paleke. Glavni redatelji su Nikola Ivanda, Tanja Golić, Aleksandar Janković i Andrija Mardešić. Snimanje serije počelo je 1. lipnja 2011. a emitiranje 29. kolovoza 2011. u 20:00 sati. Nakon radnog naziva *Klan*, 3. lipnja 2011. potvrđen je i službeni naziv serije - *Ruža vjetrova*. 14. travnja 2012. završeno je snimanje prve sezone, a snimanje druge sezone počelo je 2. srpnja 2012.

Radnja
------

### Prva sezona

 
Okosnica serije u prvoj sezoni je ljubavna priča dvoje mladih iz različitih podneblja i sasvim drugačijih obitelji. Djevojka je Ines Matošić, mlada i energična kći cijenjene splitske odvjetnice, a mladić je Marko Odak, nasljednik očevog poslovnog carstva, utemeljenog na sumnjivim ugovorima.

Tri obitelji: Matošić, Odak i Jelavić, na prvi pogled sasvim različite i nikako spojive, tijekom serije će se itekako ispreplesti, a njihovi će životni problemi i nevjerojatne priče, kroz različite situacije imati mnogo dodirnih točaka koje će ih međusobno spajati, ali i svađati, zaljubljivati, miriti, a neke čak i zakrviti.

### Druga sezona

 Okosnica druge sezone je ljubavna priča i sudbina dvoje mladih kojima će tajne, prošlosti, zli ljudi i velika iskušenja stajati na putu prema istinskoj sreći. Djevojka je Marija Mrčela, heroina koja odglumi svoju smrt kako bi pobjegla od nasilnog muža, a mladić je Šimun Bartulović, seoski čovjek, jednostavnog i čvrstog karaktera. Nova sezona započinje Marijinim bijegom od nasilnog supruga, Ranka. Nakon skoka s Rankove jahte, struja je odnese na nepoznatu plažu gdje je pronalazi i spašava Šimun. Njihov susret ostaje duboko urezan u njihovim mislima i srcima.

Iza kamere
----------

Začetnik ideje *Ruže vjetrova* je producent Dinko Paleka, koji na tom projektu radi tri godine. Osim njega, priču razrađuju Ivan Delaš i Tomislav Štefanac uz superviziju Garetha Brooksa. Od druge sezone na projektu rade producentica Ana Habajec, kreativna producentica Mirna Miličić, linijska producentica Ivona Maras, glavni pisac Milivoj Puhlovski, te urednici priče Dorotea Vučić i Ivan Delaš.

Tehnički podaci
---------------

Za potrebe snimanja *Ruže vjetrova* izgrađen je televizijski studio od 900 m². Studio broji 13 setova: četiri vanjska seta te devet setova u studiju. Ekipa broji 80 članova, glavnu glumačku postavu čini 21 osoba, a kroz produkciju dnevno prođe minimalno 130 ljudi. Za potrebe druge sezone studio je preuređen i broji 7 setova. Idejno rješenje za nove studijske setove u drugoj sezoni *Ruže vjetrova* dala je Branka Juras, dok je za set dressing odgovorna Helena Manenica. Produkcija broji 85 ljudi, dok u stvaranju dnevnih epizoda sudjeluje preko 120 ljudi. Serija se snima u HD tehnici i to kamerama Sony PMW-F3L Camcorder.

Glazba
------

Skladatelj naslovne pjesme "Ruža vjetrova" je Ante Pecotić, dok istu izvodi Bojan Jambrošić. Od 153. epizode uvodna špica serije je promijenjena.

Gledanost i odaziv javnosti
---------------------------

Prve dvije epizode serije zabilježile su gledanost od 7,9 posto (330.000 gledatelja), čime je serija ušla u top 10 najgledanijih emisija tog dana. Na Valentinovo 2012. godine serija je zabilježila gledanost od 10,7 posto, a nekoliko dana kasnije objavljeno je da je *Ruža vjetrova* tijekom veljače bila najgledanija u Dalmaciji, gdje je u prosjeku prati 27,5 posto gledatelja. Novi list je u svom tv prilogu u travnju 2012. objavio kako sapunica privlači oko 410.000 gledatelja, što je 9,8 posto u ukupnoj populaciji. Prvu epizodu druge sezone, emitiranu 10. rujna 2012. gledalo je preko 425.000 gledatelja, ostvarivši gledanost od 10,5% u ciljnoj skupini od 18-49 godina, odnosno s udjelom u gledanosti od 28,7%. Samim time *Ruža vjetrova* bila je najgledaniji format tog dana.

Sezone
------

| Sezona | Epizoda | Premijera sezone | Kraj sezone |
| --- | --- | --- | --- |
|  | **1** | 185 | 29. kolovoza 2011. | 7. lipnja 2012. |
|  | **2** | 155 | 10. rujna 2012. | 23. svibanj 2013. |
|

Glumačka postava
----------------

### Glavna glumačka postava

| Glumac | Lik | Trajanje |
| --- | --- | --- |
| Anja Alač | Ines Matošić | 2011.- |
| Nives Ivanković | Nives Odak | 2011.- |
| Stojan Matavulj | Stipe Odak | 2011.- |
| Mirela Brekalo | Marica Odak | 2011.- |
| Branka Pujić | Suzana Matošić | 2011.- |
| Petra Cicvarić | Sara Matošić | 2011.- |
| Tomislav Čubelić | Jakov Odak | 2011.- |
| Marija Omaljev-Grbić | Mila Visković | 2011.- |
| Marina Fernandez | Marija Mrčela | 2012.- |
| Zoran Pajić | Šimun Bartulović | 2012.- |
| Karmen Sunčana Lovrić | Jelena Čulo | 2012.- |
| Slavko Sobin | Petar Vranković Odak | 2012.- |
| Miraj Grbić | Ranko Mrčela | 2012.- |
| Dolores Lambaša | Tamara Marin | 2012.- |
| Žarko Radić | Krsto Bartulović | 2012.- |

### Sporedna glumačka postava

| Glumac | Lik | Trajanje |
| --- | --- | --- |
| Jasna Malec Utrobičić | Dragica Odak | 2011.- |
| Roko Glavina | Ante Odak | 2012.- |

### Bivši članovi glumačke postave

| Glumac | Lik | Trajanje |
| --- | --- | --- |
| Jadran Grubišić | Luka Knežević | 2011.-2012. |
| Matea Elezović | Ana Antolović-Matošić | 2011.-2012. |
| Frano Lasić | Milivoj Matošić | 2011.-2012. |
| Šiško Horvat Majcan | Zvone | 2011.-2012. |
| Juraj Aras | Edo Jelavić | 2011.-2012. |
| Matko Knešaurek | Marko Odak | 2011.-2012. |
| Robert Kurbaša | Srđan Matošić | 2011.-2012. |
| Roko Sikavica | Toni Jelavić | 2011.-2012. |
| Petra Krolo | Nika Jelavić | 2011.-2012. |
| Ratko Glavina | Jure Jelavić | 2011.-2012. |
| Tamara Šoletić | Adrijana Jelavić | 2011.-2012. |
| Stjepan Perić | Dr. Nikola Krizman | 2012. |

### Gostujuće uloge

*Glavni članak: Popis gostujućih uloga u "Ruži vjetrova"*

Izvori
------

1. ↑  Datum emitiranja
2. ↑  Glavi redatelji
3. ↑  Snimanje serije
4. ↑  Datum emitiranja
5. ↑  Novi naziv serije
6. ↑  Završetak snimanja prve sezone
7. ↑  Strast, opsesija i ljubav nove sezone Ruže vjetrova
8. ↑  Ljubav, spletke i drama na hrvatski način![*mrtav link*]
9. ↑  Nova sezona Ruže vjetrova
10. ↑  „Ekipa iza kamere". Arhivirano iz originala na datum 2011-10-03. Pristupljeno 2012-10-01.
11. ↑   Tehnički podaci
12. ↑  „Glazba". Arhivirano iz originala na datum 2011-10-03. Pristupljeno 2012-10-01.
13. ↑  Ruža vjetrova ima novu ulaznu špicu
14. ↑  Gledanost prve epizode
15. ↑  „Gledanost na Valentinovo". Arhivirano iz originala na datum 2012-07-28. Pristupljeno 2012-07-28.
16. ↑  Gledanost u Dalmaciji
17. ↑  „Gledanost prve epizode druge sezone". Arhivirano iz originala na datum 2012-12-25. Pristupljeno 2012-12-25.
18. ↑  „Druga sezona Ruže vjetrova prikovat će vas za male ekrane". Arhivirano iz originala na datum 2012-09-04. Pristupljeno 2012-10-01.
19. ↑  Novi lik donosi nove probleme u Ružu vjetrova
20. ↑  Marko i Ines na kušnji zbog Jelene
21. ↑  Slavko Sobin se pridružio ekipi Ruže vjetrova
22. ↑  Nakon Hollywooda Miraj Grbić glumi u sapunici Ruža vjetrova
23. ↑  Zločesta Dolores Lambaša dolazi u Ružu vjetrova
24. ↑  Žarko Radić u Ružu vjetrova unosi komediju i romantiku
25. ↑  Odlazak glumca: 1. sezona, 124. epizoda
26. ↑  Odlazak glumice
27. ↑  Odlazak glumca: 1. sezona, 136. epizoda
28. ↑  Odlazak glumca: 1. sezona, 139. epizoda
29. ↑  Odlazak glumca: 1. sezona, 144. epizoda
30. ↑  Odlazak glumca: 1. sezona, 185. epizoda - finale sezone
31. ↑  Robert Kurbaša otkrio svoju najpametniju odluku u životu

Vanjske veze
------------

* *Ruža vjetrova* na sajtu IMDb
* Službena stranica Arhivirano 2015-06-13 na Wayback Machine-u